หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 403

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

ความแตกต่างระหว่าง
ADSL และโมเด็ม 56K

ADSL ไม่เหมือนกับโมเด็ม 56K
ที่ติดมากับเครื่องโดยทั่วๆ ไป
เพราะไม่ใช่ว่าคุณนึกอยากจะใช้งาน ADSL
ก็ไปหาซื้อชุดคิทอินเทอร์เน็ตจากร้าน 7-Eleven
แล้วต่อสายโทรศัพท์เข้ากับโมเด็มเพื่อใช้งานได้เลย เพราะ
ADSL มีขั้นตอนที่ยุ่งยากกว่า
เนื่องจากปัจจัยที่สำคัญสองสามประการ
อย่างแรกชุดสายโทรศัพท์ในเขตโทรศัพท์ที่คุณใช้งานอยู่
จะต้องมีการติดตั้งฮาร์ดแวร์เพื่อให้บริการไว้เตรียมรองรับอยู่แล้ว
ตามมาด้วยว่าสายโทรศัพท์ที่คุณต้องการใช้งานนั้น
มีคุณภาพพอเพียงสำหรับบริการ ADSL หรือไม่ และสุดท้าย
ก็คือต้องใช้โมเด็มพิเศษที่ทำงานในระบบ ADSL โดยเฉพาะ
ถึงจะใช้งานได้

ดังนั้น ถึงแม้ ADSL
จะได้เปรียบตรงที่ให้อัตราการโอนถ่ายข้อมูลสูง
แต่ข้อจำกัดของการใช้งาน ADSL
ก็คือจำกัดเบอร์โทรศัพท์เอาไว้ โดยจะต้องใช้งาน ADLS
กับคู่สายโทรศัพท์ที่ได้ร้องขอไปเท่านั้น
ไม่สามารถใช้งานข้ามเบอร์
หรือสลับสายโทรศัพท์ไปยังเบอร์อื่นๆ ได้ ไม่เหมือนกับ 56K
ที่คุณสามารถนำไปใช้งานที่ไหนก็ได้ในทุกที่ที่ต้องการ
ขอเพียงให้โทรศัพท์เข้าถึงได้เท่านั้นเอง

การติดตั้งและใช้งาน ADSL
ใช่ว่าจะได้ความเร็วตามที่เราร้องขอเสมอไป เช่น
หากขอการติดตั้งใช้งานที่บริการ 128 kbps แต่ ADSL
ยังมีข้อจำกัดในเรื่องระยะทางเข้ามาเกี่ยวข้อง
เพราะยิ่งห่างจากชุมสายมากเท่าไหร่
อัตราของการรับส่งข้อมูลก็จะต่ำลงเท่านั้น
ดังนั้นหากคุณอยู่ห่างจากศูนย์กลางของพื้นที่ให้บริการของชุมสาย
อัตราการรับส่งข้อมูลก็จะลดลง
ซึ่งทางผู้ให้บริการส่วนมากจึงต้องมีการทดสอบก่อนว่าคู่สายโทรศัพท์ของคุณสามารถรองรับบริการของ
ADSL ได้อย่างเต็มความสามารถหรือไม่ ?

สิ่งที่ตามมาอีกเรื่องหนึ่งก็คือบริการของ ADSL
ใช่ว่าจะให้คุณได้บริการเต็มความสามารถของแบนด์วิดธ์ที่ขอไป
เช่น การใช้งานที่ 128 kbps คุณจะใช้งานได้เต็ม 128 kbps
บางช่วงเวลาเท่านั้น เพราะ 128 kbps
จะถูกแชร์ให้กับผู้ร้องของบริการรายอื่นๆ
ที่อยู่ละแวกเดียวกันกับคุณ
ซึ่งจะทำให้ต้องแบ่งปันแบนด์วิดธ์ของการใช้งานออกตามจำนวนของผู้ใช้
แต่ในปัจจุบันยังคงไม่ได้เป็นปัญหามากมายนัก
ทั้งนี้ก็เพราะจำนวนของการใช้งาน
ยังคงไม่มากเท่าไหร่นั่นเอง

ข้อดีอีกอย่างหนึ่งสำหรับการใช้งาน ADSL ก็คือ
คุณสามารถใช้โทรศัพท์ควบคู่ไปพร้อมๆ
กับการใช้อินเทอร์เน็ตได้
ไม่ต้องกลัวว่าอินเทอร์เน็ตจะหลุดหากมีว่าโทรศัพท์เข้ามา
เพราะช่วงสัญญาณของโทรศัพท์และสัญญาณของ ADSL
นั้นจะแยกคนละส่วนกัน แต่หากว่าจะใช้งานโทรศัพท์ไปพร้อมๆ
กัน ก็ต้องมีตัวแยกสัญญาณโทรศัพท์เข้ามาช่วยครับ
และราคาค่าใช้จ่ายก็ไม่ได้มากอะไร
แต่มันจะช่วยให้คุณไม่ต้องขอคู่สายโทรศัพท์มาใช้งานสำหรับการใช้งานอินเทอร์เน็ตโดยเฉพาะ
ซึ่งก็เรียกว่าคุ้มค่ามากกว่าการใช้คู่สายต่างสำหรับอินเทอร์เน็ตอย่างแน่นอน

คราวนี้ผมคิดว่าหลายคนคงพอจะรู้จักกับอินเทอร์เน็ตความเร็วสูงกันไปแล้ว
และคงจะไม่มีปัญหาหากว่าจะต้องใช้งานกัน
เพราะการติดตั้งนั้นไม่ยากอะไร
เปรียบไปก็เหมือนกับการติดตั้งโมเด็มเข้ากับคอมพิวเตอร์นั่นเองล่ะครับ
แต่เสียบสายระหว่างคอมพิวเตอร์กับโมเด็มเข้าด้วยกัน
แล้วติดตั้งไดรเวอร์ก็เรียบร้อยแล้ว
ยิ่งสมัยนี้วินโดวส์รองรับระบบ Plug and Play
เป็นส่วนใหญ่จึงไม่สร้างความยุ่งยากสำหรับมือใหม่แต่อย่างใด
สำหรับคราวหน้าเรายังคงวนเวียนอยู่กับอินเทอร์เน็ตความเร็วสูงกันต่อนะครับ
แต่ผมจะเน้นสำหรับผู้ที่มีคอมพิวเตอร์หลายๆ เครื่อง
และต้องการจะแชร์อินเทอร์เน็ตให้กับคอมพิวเตอร์เครื่องอื่นๆ
ได้ใช้งานด้วย คราวหน้าเรามาดูกันครับว่า
จะแชร์อินเทอร์เน็ตความเร็วสูงให้เครื่องอื่นๆ
ได้ต้องทำอย่างไรบ้าง

สรุปก็คือ
หลังจากที่คุณได้ร้องขอบริการ ADSL ไปแล้ว
คุณจะสามารใช้งาน ADSL ได้เฉพาะกับเบอร์ที่ขอไปเท่านั้น
ไม่สามารถเปลี่ยบนเบอร์ หรือนำโมเด็ม ADSL ไปใช้ในที่อื่นๆ
ได้
และแบนด์วิดธ์ที่ได้ก็ไม่ใช่ว่าจะได้เต็มตามจำนวนที่ร้องขอบริการไป
เพราะปัจจัยหลายๆ ประการ เช่น คุณภาพของสายโทรศัพท์
ระยะทางจากชุมสายถึงบ้านคุณ และจำนวนผู้แบ่งปันการใช้งาน
ADSL ที่อยู่ละแวกเดียวกันนั่นเอง
ซึ่งหากว่ามีการแชร์กันมากๆ
ไม่เพียงแค่แบนด์วิดธ์เท่านั้นที่ถูกแบ่งปันไป
การเข้าใช้งานอาจจะมีปัญหาตามมา เช่น ล็อกอินเข้าไปใช้งาน
ADSL ไม่ได้ หรืออินเทอร์เน็ตช้ามากๆ นั่นเองครับ
อันนี้พูดถึงกรณีที่อยู่ในช่วงเวลาที่คนใช้งานพร้อมๆ
กันเยอะๆ นะครับ แต่ส่วนมากก็ไม่ได้เป็นถึงขนาดนั้น
เพราะผู้ให้บริการส่วนใหญ่ก็รักษาคุณภาพของการให้บริการอยู่พอสมควร

ทิปจาก
http://www.arip.co.th/

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting